Γεγονότα Φεβρουαρίου 2009

## [[2 Φεβρουαρίου]]
*Αιθιοπία: Κατά την ετήσια σύνοδο κορυφής της Αφρικανικής Ένωσης, πρόεδρος εκλέγεται ο Μοαμάρ Καντάφι.(Reuters)
*Ηνωμένο Βασίλειο: Διαδηλωτής εκτοξεύει ένα παπούτσι εναντίον του Κινέζου πρωθυπουργού Ουέν Ζιαμπάο στη διάρκεια ομιλίας του τελευταίου στο Πανεπιστήμιο του Καίμπριτζ. (CNN) 
*Σομαλία: Τουλάχιστον 18 άμαχοι σκοτώνονται από πυρά στρατιωτών της ειρηνευτικής δύναμης που συνέστησε η Αφρικανική Ένωση λίγη ώρα αφού όχημα της Ένωσης προσέκρουσε σε νάρκη έξω από το Μογκαντίσου.Το Βήμα
*Σρι Λάνκα: Εννέα άνθρωποι σκοτώνονται στην πόλη Πουτουκουντιγιρούπου, όταν βομβαρδίζεται νοσοκομείο.(BBC)
*Ιαπωνία: Εκρήγνυται το ηφαίστειο Ασάμα. (Reuters)
*Ηνωμένο Βασίλειο: Μεγάλα προβλήματα στις συγκοινωνίες προκαλούνται από τις χιονοπτώσεις. Πρόκειται για τις χειρότερες στη χώρα από το 1991. Με απόφαση της κυβέρνησης, δε γίνονται δρομολόγια σε όλα τα μέσα μαζικής μεταφοράς και κλείνουν τα σχολεία. (BBC)
*Λωρίδα της Γάζας: Ο ισραηλινός στρατός βομβαρδίζει την περιοχή, σε απάντηση για τις επιθέσεις με πυραύλους και όλμους από πλευράς Παλαιστινίων.(Al Jazeera)

## [[3 Φεβρουαρίου]]
*ΗΠΑ: Παραιτούνται πριν καν αναλάβουν καθήκοντα δύο μέλη της κυβέρνησης του Μπαράκ Ομπάμα. Πρόκειται για τον διορισμένο υπουργό Υγείας, Τομ Ντασλ και για τη Νάνσι Κίλεφερ. (MSNBC.com)
*Αυστραλία:
**Η κυβέρνηση ανακοινώνει πακέτο σωτηρίας της οικονομίας από την κρίση ύψους 42 δισ. δολαρίων. (''Sydney Morning Herald'')
**Η Αποθεματική Τράπεζα μειώνει τα επιτόκιά της στο 3,25%. (NineMSN Money)
*Ιράν: Η χώρα ανακοινώνει την εκτόξευση του πρώτου δορυφόρου που κατασκευάστηκε στο Ιράν, με το όνομα Ομίντ.(Reuters)

## [[4 Φεβρουαρίου]]
*Λετονία: Παραιτείται ο υπουργός Γεωργίας έπειτα από δυναμικές διαδηλώσεις διαμαρτυρίας από αγρότες.(BBC)
*ΗΠΑ: Τη σύσταση επιτροπής για τη διερεύνηση της δολοφονίας της Μπεναζίρ Μπούτο ανακοινώνει ο ΓΓ του ΟΗΕ, Μπαν Κι-μουν.(AFP μέσω Google News)
*Γερμανία: Μεταδίδεται από το τηλεοπτικό δίκτυο ZDF ότι ο καταζητούμενος Ναζί Άριμπερτ Χάιμ απεβίωσε το 1992. (AFP μέσω Google News)
*Ανακαλύφθηκαν απολιθώματα στην Κολομβία από το μεγαλύτερο φίδι που έχει βρεθεί ποτέ. Πρόκειται για τον τιτανοβόα *[[Titanoboa cerrejonensis]]* (''Nature'')

## [[5 Φεβρουαρίου]]
*Ρωσία: Σε συμφωνία για τη σύσταση δύναμης ταχείας αντίδρασης με βάση στην Ομοσπονδία καταλήγουν η Ρωσία, η Λευκορωσία, η Αρμενία, το Καζακστάν, το Κιργιζιστάν, το Ουζμπεκιστάν και το Τατζικιστάν. (AFP μέσω ''The Australian'')
*Κίνα: Σε κατάσταση εκτάκτου ανάγκης κηρύσσεται η χώρα λόγω της ξηρασίας.(BBC)
*Σομαλική πειρατεία: Απελευθερώνεται έπειτα από καταβολή λύτρων το ουκρανικό εμπορικό πλοίο *MV Faina*, το οποίο είχε αιχμαλωτιστεί από πειρατές. (BBC)
*Ηνωμένο Βασίλειο: Σε νέο ιστορικό χαμηλό της τάξης του 1% μειώνει τα βασικά της επιτόκια η Τράπεζα της Αγγλίας.(Sky News)
*Ζιμπάμπουε: Η βουλή ανοίγει τον δρόμο για τον σχηματισμό κυβέρνησης συνεργασίας ανάμεσα στο κυβερνών κόμμα και στο κόμμα της αντιπολίτευσης στο αφρικανικό κράτος.(Reuters)
*Πακιστάν: Σε επίθεση αυτοκτνίας στο Ντέρα Γαζί Χαν, σκοτώνονται 24 και τραυνατίζονται τουλάχιστο 40 άτομα.(MSNBC)

## [[6 Φεβρουαρίου]]
*Σουηδία: Η χώρα τερματίζει το μορατόριουμ στην κατασκευή πυρηνικών εργοστασίων.(''Financial Times'')
*Εγκρίνεται από τον Αμερικανικό Οργανισμό Τροφίμων και Φαρμάκων το ATryn. Πρόκειται για την πρώτη φαρμακευτική ουσία που χρησιμοποιεί γενετικά μεταλλαγμένα ζώα.(Reuters)
*Ιράκ: Την αραβική χώρα επισκέπτεται ο ΓΓ του ΟΗΕ, Μπαν Κι-μουν, ο οποίος συναντάται με τον πρωθυπουργό Νούρι αλ-Μαλίκι.(AFP μέσω Google News)
*Σρι Λάνκα: Αρνείται τη διεξαγωγή διαπραγματεύσεων με τους αντάρτες Ταμίλ η κυβέρνηση της ασιατικής χώρας. (Sky News)
*Σομαλία: Σομαλοί πειρατές έκαναν γνωστό ότι θα απελυθερώσουν τους επιβάτες και το πλήρωμα του πλοίου *Blue Star* μετά την καταβολή λύτρων. (''IHT'') 

## [[7 Φεβρουαρίου]]
*Γερμανία: Ο Γάλλος πρόεδρος Νικολά Σαρκοζί και η Γερμανίδα καγκελάριος Άνγκελα Μέρκελ ανακοινώνουν την ανάληψη κοινής πρωτοβουλίας, που θα βοηθήσει τις χώρες της Ευρώπης να αντιμετωπίσουν την οικονομική κρίση. Η ανακοίνωση γίνεται στο Μόναχο, κατά τη διεθνή διάσκεψη για την ασφάλεια. in.gr
*Μαδαγασκάρη: Είκοσι οκτώ άτομα σκοτώνονται και άλλα 212 τραυματίζονται όταν η αστυνομία ανοίγει πυρ κατά αντικυβερνητικών διαδηλωτών στο Ανταναναρίβο. Flash.gr
*Βολιβία: Ο πρόεδρος Μοράλες θέτει σε ισχύ το νέο Σύνταγμα. (BBC)
*Πακιστάν:
**Επτά Πακιστανοί αστυνομικοί σκοτώνεται στο Παντζάμπ σε επίθεση. (BBC)
**Την εκτέλεση ενός Πολωνού μηχανικού ισχυρίζονται οι Ταλιμπάν. (Xinhua)
*Βραζιλία: Από συντριβή αεροσκάφους τύπου EMB 110 Bandeirante, που κατασκευάζει η βραζιλιάνικη Embraer, αγνοούνται 20 άτομα και 4 διασώζονται. Το αεροσκάφος συνετρίβη στη ζούγκλα του Αμαζονίου. Flash.gr 
*Η 56χρονη Αμερικανίδα Jennifer Frigge φτάνει στο Τρινιντάντ έχοντας ξεκινήσει από το Πράσινο Ακρωτήριο και γίνεται έτσι η πρώτη γυναίκα που κατάφερε να διασχίσει κολυμπώντας τον Ατλαντικό Ωκεανό.(''Kansas City Star'') 

## [[8 Φεβρουαρίου]]
*Αυστραλία: Περισσότεροι από 90 άνθρωποι έχουν πεθάνει και εκατοντάδες σπίτια έχουν καταστραφεί ως αποτέλεσμα των δασικών πυρκαγιών που κατακαίουν τη Βικτώρια. Για την κατάσβεση των πυρκαγιών αποστέλλονται 3.000 πυροσβέστες.(Sydney Morning Herald), (ABC)
**Οι πυρκαγιές είναι οι χειρότερες στη χώρα από το 1983, οπότε είχαν χάσει τη ζωή τους δεκάδες άνθρωποι. Ελεύθερος Τύπος
*Ελβετία: Οι πολίτες της χώρας σε δημοψήφισμα τάσσονται με ποσοστό γύρω στο 60% υπέρ της επέκτασης του δικαιώματος για ελεύθερη εγκατάσταση εργαζομένων από την Ευρωπαϊκή Ένωση στους εργαζόμενους από τη Βουλγαρία και τη Ρουμανία.(BBC)
*Λίχτενσταϊν: Παραιτείται ο πρωθυπουργός Ότμαρ Χάσλερ, έπειτα από την ήττα του κόμματός του στις σημερινές βουλευτικές εκλογές στο πριγκιπάτο. Το Προοδευτικό Κόμμα των Πολιτών ήρθε δεύτερο με 43,5%, πίσω από το κόμμα Πατριωτική Ένωση (VU), το οποίο κέρδισε 47,6%. Deutche Welle
*Απονέμονται τα βραβεία Γκράμι. Πρωταγωνιστές είναι οι Coldplay, η Αντέλ και ο Ρόμπερτ Πλαντ.Καθημερινή
*Η ταινία Slumdog Millionaire, η Κέιτ Γουίνσλετ, ο Μίκι Ρουρκ και μετά θάνατο ο Χιθ Λέτζερ κερδίζουν τα βραβεία BAFTA. in.gr

## [[9 Φεβρουαρίου]]
*Αυστραλία: Τουλάχιστον ένα άτομο κατηγορείται για εμπρησμό, καθώς οι νεκροί από τις χειρότερες πυρκαγιές στη χώρα, έφτασαν τους 130.(Daily Telegraph)
*Κιργιζία: Το κλείσιμο της αμερικανικής βάσης στο Μανάτ ψηφίζει η επιτροπή Άμυνας του Κοινοβουλίου της χώρας. Ελευθεροτυπία
*Ιταλία: Πεθαίνει η Ελουάνα Ενγκλάρο, η 38χρονη της οποίας η υπόθεση της πυροδότησε πολιτική αντιπαράθεση στη χώρα. Η Ιταλίδα έγινε σύμβολο του αγώνα για το δικαίωμα στην ευθανασία και βρισκόταν σε κώμα επί 17 χρόνια. Ελεύθερος Τύπος
*Σρι Λάνκα: Σε επίθεση αυτοκτονίας σε στρατόπεδο προσφύγων βρίσκουν τον θάνατο 28 άτομα και άλλα 90 τραυματίζονται. Η ενέργεια είναι έργο των αυτονομιστών ανταρτών Ταμίλ. (Sky News)

## [[10 Φεβρουαρίου]]
*Ισραήλ: Στις κάλπες προσέρχονται περίπου 5,3 εκατομμύρια ψηφοφόροι για τις βουλευτικές εκλογές.Έθνος
**Η συμμετοχή στις εκλογές φτάνει το 50,3%. Η Σημερινή
**Οι πρώτες εκτιμήσεις δίνουν οριακό προβάδισμα στο κόμμα Καντίμα της Τζίπι Λίβνι. in.gr
*ΗΠΑ: Εγκρίνεται από τη Γερουσία το "πακέτο" δημοσιονομικής ενίσχυσης της οικονομίας των ΗΠΑ που πρότεινε ο Μπαράκ Ομπάμα, ύψους 838 δισ. δολαρίων. Capital.gr 
* Λουξεμβούργο: Δεκαεπτά ιστότοποι κοινωνικής δικτύωσης, μεταξύ των οποίων το Facebook και το My Space υπογράφουν συμφωνία για την προστασία των παιδιών από επιθέσεις στο διαδίκτυο. Η συμφωνία υπογράφεται με αφορμή τη σημερινή Ημέρα ασφαλέστερου διαδικτύου. Εξπρές
*Περού: Τουλάχιστον 32 άνθρωποι σκοτώθηκαν σε 2 τροχαία δυστυχήματα σε ορεινή περιοχή της χώρας. Είκοσι εξ αυτών σκοτώθηκαν από σύγκρουση ενός φορτηγού με 2 λεωφορεία στα νότια του κράτους και δώδεκα βρήκαν τον θάνατο έπειτα από πτώση ενός άλλου λεωφορείου σε χαράδρα, την περασμένη Δευτέρα.Έθνος
*Πραγματοποιείται η πρώτη σύγκρουση δορυφόρων στο Διάστημα. Ένας τηλεπικοινωνιακός δορυφόρος αμερικανικής ιδιωτικής εταιρείας συγκρούστηκε με παροπλισμένο ρωσικό δορυφόρο. Τα Νέα

## [[11 Φεβρουαρίου]]
*Βέλγιο: Τη σύγκληση έκτακτης συνόδου κορυφής της ΕΕ για την 1η Μαρτίου ανακοινώνει ο προεδρεύων Μίρεκ Τοπολάνεκ, πρωθυπουργός της Τσεχίας. Εξπρές
*Ισραήλ: Σε περίοδο πολιτικής αβεβαιότητας εισέρχεται η χώρα, σύμφωνα με τους πολιτικούς αναλυτές έπειτα από τη διεξαγωγή των χθεσινών βουλευτικών εκλογών. Η Δεξιά κέρδισε συνολικά 65 έδρες στην Κνεσέτ έναντι 55 για την Κεντροαριστερά. Τα τελικά αποτελέσματα δίνουν στο Καντίμα της υπουργού Εξωτερικών Τζίπι Λίβνι 28 έδρες και στο Λικούντ του Μπενιαμίν Νετανιάχου 27 έδρες. Σκάι
*Αυστραλία: Συνεχίζονται για έκτη ημέρα οι καταστροφικές πυρκαγιές στη Βικτόρια που παρά την αλλαγή των καιρικών συνθηκών και την πτώση της θερμοκρασίας είναι πολύ δύσκολο να τεθούν υπό έλεγχο λόγω των ισχυρών ανέμων που πνέουν στις περιοχές που πλήττονται από αυτές. Οι νεκροί έφτασαν τους 181. Flash.gr
*Ζιμπάμπουε: Ορκίζεται πρωθυπουργός ο ηγέτης της Αντιπολίτευσης, Μόργκαν Τσβανγκιράι, ο οποίος θα τεθεί επικεφαλής κυβέρνησης εθνικής ενότητας από κοινού με τον πρόεδρο Ρόμπερτ Μουγκάμπε. Ελεύθερος Τύπος
*Βενεζουέλα: Την αποτροπή πραξικοπήματος ανακοινώνει ο πρόεδρος Ούγο Τσάβες σε τηλεοπτική συνέντευξη. Σύμφωνα με ανακοίνωση, συνελήφθησαν εν ενεργεία στρατιωτικοί, που βρίσκονταν σε επαφές με στρατιωτικό στις ΗΠΑ. Διαβεβαίωσε επίσης ότι η κατάσταση τέθηκε υπό έλεγχο. Πρώτο Θέμα
*Σύμφωνα με στοιχεία της Παγκόσμιας Ένωσης Εφημερίδων, εβδομήντα δημοσιογράφοι και εργαζόμενοι στα μέσα ενημέρωσης έχασαν τη ζωή τους το 2008 έναντι 95 το 2007. Cosmo.gr
*Γαλλική Πολυνησία: Πρόεδρος εκλέγεται ο Όσκαρ Τεμαρού για 4η φορά σε 5 χρόνια. (RNZI)

## [[12 Φεβρουαρίου]]
*Πακιστάν: Το Ισλαμαμπάντ για πρώτη φορά παραδέχεται ότι οι βομβιστικές επιθέσεις στη Βομβάη του 2008 έλαβαν χώρα εν μέρει στο έδαφός του. Ελεύθερος Τύπος
*Κούβα: Η πρόεδρος της Χιλής, Μιτσέλ Μπατσελέτ ζητά να τερματιστούν οι κυρώσεις των ΗΠΑ εναντίον της Αβάνας. Η Χιλιανή πρόεδρος επισκέπτεται το νησί για πρώτη φορά έπειτα από 37 χρόνια. Καθημερινή
*ΗΠΑ: Από συντριβή αεροσκάφους της εταιρείας Continental Airlines στο Μπάφαλο της Νέας Υόρκης, βρίσκουν τον θάνατο και οι 49 επιβαίνοντες. Ένας ακόμα άνθρωπος χάνει τη ζωή του στο έδαφος. Το δυστύχημα έγινε σε μικρή απόσταση από το αεροδρόμιο λίγα λεπτά πριν την προσγείωση. Ελευθεροτυπία
*Μπανγκλαντές: Πρόεδρος της χώρας ορκίζεται ο Ζιλούρ Ραχμάν. Indo-Asian News Service
*Παρουσιάζεται η παγκόσμια έκθεση του ΟΗΕ που αφορά την εμπορία ανθρώπων. Πρόκειται για την πρώτη διεθνή αποτίμηση του φαινομένου με στοιχεία για 155 χώρες. Εξπρές

## [[13 Φεβρουαρίου]]
*Ιράκ: Από επίθεση γυναίκας- καμικάζι σκοτώνονται 32 άτομα και άλλα 84 τραυματίζονται στα νότια της Βαγδάτης. Το Βήμα
*Παλαιστίνη: Ένας Παλαιστίνιος έφηβος σκοτώνεται από σφαίρες Ισραηλινών στρατιωτών κατά τη διάρκεια σύγκρουσης με διαδηλωτές που πετούσαν πέτρες. Την ίδια στιγμή η οργάνωση Χαμάς αναμένεται να ανακοινώσει συμφωνία για εκεχειρία μεγαλύτερης διάρκειας. Καθημερινή
*Σομαλία: Νέος πρωθυπουργός διορίζεται ο Ομάρ Αμπντιρασίντ Αλί Σερμάρκε, γιος του δολοφονημένου ηγέτη της χώρας. Η Σημερινή
*Σάο Τομέ και Πρίνσιπε: Η κυβέρνηση ανακοινώνει την εξουδετέρωση απόπειρας ανατροπής του προέδρου Φραντίκε ντε Μενέζες. Γαλλικό Πρακτορείο μέσω Google News
*Ανακοινώνεται από Γερμανούς επιστήμονες η ανασύνθεση πάνω από το 60% του συνολικού γονιδιώματος του ανθρώπου του Νεάντερταλ.Όπως προκύπτει, με εξαίρεση ένα γονίδιο (το FOXP2) σχετικό με τον λόγο και τη γλώσσα, ελάχιστα άλλα είναι κοινά με τους ανθρώπους. Η Σημερινή

## [[14 Φεβρουαρίου]]
*Πακιστάν: Αμερικανικά αεροσκάφη πλήττουν με πυραύλους περιοχή των Ταλιμπάν στον νότιο Ουαζιριστάν, με αποτέλεσμα να σκοτωθούν 25 άτομα. (''New York Times'')
*Ισραήλ: Ο πρωθυπουργός Εχούντ Ολμέρτ αξιώνει από τη Χαμάς την απελευθέρωση του αιχμαλώτου στρατιώτη Γκιλάντ Σαλίτ προκειμένου να δεχτεί μεγάλης διάρκειας εκεχειρία. (Al Jazeera)
*Σαουδική Αραβία: Η Νορά αλ Φαγιέζ, γίνεται η πρώτη γυναίκα υπουργός (στη θέση της υφυπουργού Παιδείας, αρμόδιας για την εκπαίδευση των γυναικών) στη χώρα, στον πρώτο ανασχηματισμό της κυβέρνησης της χώρας από το 2005 Καθημερινή.
*Το Εθνικό Αστρονομικό Παρατηρητήριο της Ιαπωνίας ολοκληρώνει τον πρώτο τοπογραφικό χάρτη της Σελήνης.(Daily Yomiuri)
* Η ταινία *The Milk Sorrow* της Περουβιανής Κλάουδια Γιόσα κερδίζει τη Χρυσή Άρκτο στο 59ο Κινηματογραφικό Φεστιβάλ του Βερολίνου. in.gr

## [[15 Φεβρουαρίου]]
*Ηνωμένο Βασίλειο: Επιβεβαιώνεται η πρώτη νόσηση ανθρώπου από τη νόσο Creutzfeldt-Jakob έπειτα μόλυνση λόγω μετάγγισης αίματος. (Telegraph) 
*Ρωσία: Από πυρκαγιά σε ξενώνα στο Αστραχάν βρίσκουν τον θάνατο 15 άνθρωποι και άλλοι 7 τραυματίζονται.(Reuters μέσω ABC News Australia)
*Κολομβία: Ενεργοποιείται το ηφαίστειο Γαλέρας. (CNN)
*Βενεζουέλα: Σε δημοψήφισμα εγκρίνεται με 54% υπέρ η κατάργηση του ορίου θητειών για τα αιρετά αξιώματα. Αυτό σημαίνει ότι ο πρόεδρος Ούγο Τσάβες μπορεί να διεκδικήσει και νέα προεδρική θητεία.(BBC)
*Ισραήλ: Ο πρωθυπουργός Εχούντ Ολμέρτ αρνείται πληροφορίες που αναφέρουν ότι ο ίδιος συνδιαλέγεται με τη Χαμάς.(CNN)
*Γουαδελούπη / Μαρτινίκα: Συνεχίζονται οι γενικές απεργίες σε ένδειξη διαμαρτυρίας για το υψηλό κόστος διαβίωσης.(''Chicago Tribune'')
*Πακιστάν: Οι Ταλιμπάν ανακοινώνουν δεκαήμερη κατάπαυση του πυρός στον πόλεμο στην κοιλάδα Σουάτ του βορειοδυτικού Πακιστάν. (BBC)

## [[16 Φεβρουαρίου]]
*Επίθεση στη Λωρίδα της Γάζας (2008-2009):Το Ισραήλ πραγματοποιεί αεροπορική επιδρομή μετά τη ρίψη δύο ρουκετών στα νότια της χώρας. Ένας Παλαιστίνιος σκοτώνεται από έκρηξη στη Γάζα.in.gr
*Σερβία: Έναν χρόνο μετά τη μονομερή ανακήρυξη της ανεξαρτησίας του, το Βελιγράδι εξακολουθεί να μην αναγνωρίζει το Κοσσυφοπέδιο. Εξπρές
*Ιταλία: Δεινή εκλογική ήττα υφίσταται το Δημοκρατικό Κόμμα στη Σαρδηνία στις τοπικές εκλογές που διεξήχθησαν στις 15 Φεβρουαρίου και σήμερα. Ημερησία

## [[17 Φεβρουαρίου]]
*Κατάρ: Διακήρυξη για την κατάπαυση πυρός στην περιοχή Νταρφούρ υπογράφουν στην Ντόχα αξιωματούχοι κυβέρνησης του Χαρτούμ και του Κινήματος για τη Δικαιοσύνη και την Ισότητα (JEM) ύστερα από μια εβδομάδα συνομιλιών. Ελευθεροτυπία
*Ιαπωνία: Την παραίτησή του ανακοινώνει ο υπουργός Οικονομικών Σόιτσι Νακαγκάουα (Shōichi Nakagawa), μετά την έγκριση του προϋπολογισμού, που αναμένεται τον ερχόμενο Απρίλιο.(AP μέσω Google)
*Καμπότζη: Αρχίζει η δίκη του πρώην μέλους των Ερυθρών Χμερ, Κάινγκ Κεκ Ίαβ ενώπιον δικαστηρίου που συστάθηκε από τα Ηνωμένα 'Εθνη και την κυβέρνηση της Καμπότζης. Ο Κάινγκ κατηγορείται για τον βασανισμό και τη δολοφονία τουλάχιστον 15.000 φυλακισμένων (CNN)
*Ταϊβάν: Σε ομιλία του σε σχολείο της ασιατικής χώρας, ο πρωθυπουργός του Τουβαλού Απισάι Ιελέμια καλεί τη διεθνή κοινότητα να λάβει μέτρα κατά της υπερθέρμανσης του πλανήτη για να σώσει τη χώρα του που κινδυνεύει να βυθιστεί από την άνοδο της στάθμης των υδάτων. Εξπρές

## [[18 Φεβρουαρίου]]
* Αθήνα: Η τρομοκρατική οργάνωση Επαναστατικός Αγώνας αποπειράθηκε βομβιστική επίθεση στα κεντρικά γραφεία της Citibank στη Ν. Κηφισιά.
* Ισραήλ: Η χώρα κλείνει ξανά τα σύνορα της Γάζας απαιτώντας την απελευθέρωση του αιχμάλωτου Ισραηλινού στρατιώτη, που παραμένει όμηρος από το 2006. (BBC)
*Τσεχία: Εγκρίνεται από την Κάτω Βουλή η Συνθήκη της Λισαβόνας, με ψήφους 125 υπέρ και 61 κατά. Καθημερινή
*Γουαδελούπη: Τεταμένη παραμένει η κατάσταση στο νησί, παρά την έκκληση για ηρεμία και αυτοσυγκράτηση που απευθύνει το Παρίσι μετά τη δολοφονία τοπικού αξιωματούχου στις αιματηρές ταραχές, εξαιτίας της οικονομικής κρίσης. Η δολοφονία του εκπροσώπου συνδικαλιστικής ένωσης σημειώθηκε την περασμένη νύχτα. in.gr
*Νίγηρας: Με ηχογραφημένο μήνυμα, η οργάνωση Αλ Κάιντα Βόρειας Αφρικής αναλαμβάνει την ευθύνη για απαγωγή δύο Καναδών διπλωματών και τεσσάρων τουριστών στον Νίγηρα. Εξπρές

## [[19 Φεβρουαρίου]]
*Κιργιζία: Το κοινοβούλιο εγκρίνει το κλείσιμο της αμερικανικής βάσης στο Μανάτ. Σκάι
*Ισραήλ: Τη στήριξη του ηγέτη του κόμματος Λικούντ, Μπενιαμίν Νετανιάχου ανακοινώνει ο Άβιγκντορ Λίμπερμαν, επικεφαλής του ακροδεξιού κόμματος Ισραέλ Μπεϊτένου. Η ανακοίνωση αφορά τον σχηματισμό διευρυμένης κυβέρνησης που θα περιλαμβάνει και το κεντρώο κόμμα Καντίμα της Τζίπι Λίβνι. Flash.gr
*Ρωσία: Αθωώνονται οι τρεις κατηγορούμενοι για τη δολοφονία της δημοσιογραφου Άννα Πολιτκόφσκαγια. Cosmo.gr

## [[20 Φεβρουαρίου]]
*Λετονία: Έπειτα από έντονες πιέσεις λόγω της επιδείνωσης της εγχώριας οικονομίας, παραιτείται ο πρωθυπουργός Ιβάρς Γκοντμάνις. Ελευθεροτυπία
*Ισραήλ: Ο πρόεδρος Σιμόν Πέρες ανακοινώνει την απόφασή του να αναθέσει την εντολή σχηματισμού κυβέρνησης στον Μπενιαμίν Νετανιάχου. Η Τζίπι Λίβνι κατέστησε σαφές ότι δε θα μετέχει στην κυβέρνηση. Ελεύθερος Τύπος
*Πακιστάν: Τουλάχιστον είκοσι άνθρωποι σκοτώνονται σε επίθεση αυτοκτονίας στα βορειοδυτικά της χώρας στη διάρκεια κηδείας Σιίτη ηγέτη ο οποίος δολοφονήθηκε χθες. Εξπρές
*Η Κίνα ισχυρίζεται ότι πέτυχε χιονοπτώσεις με τη βοήθεια τεχνητής βροχής, για να μειώσει την ξηρασία.(AP μέσω Google News)

## [[21 Φεβρουαρίου]]
*Αυστραλία: Ο κυπριακής καταγωγής συγγραφέας Χάρι Νικολαΐδης αφήνεται ελεύθερος μετά την απονομή χάριτος από τον βασιλιά της Ταϊλάνδης. Ο συγγραφέας είχε καταδικαστεί σε φυλάκιση για δυσφήμιση του διαδόχου του θρόνου.in.gr
*Ιταλία: Εκλέγεται από το Δημοκρατικό Κόμμα της Αντιπολίτευσης νέος πρόεδρος του κόμματος αυτού ο Ντάριο Φραντσεσκίνι. (France 24)
*Ιρλανδία: Περισσότεροι από 120.000 άνθρωποι πραγματοποιούν πορεία στο Δουβλίνο σε ένδειξη διαμαρτυρίας για την οικονομική και την τραπεζική κρίση και για τον τρόπο που αυτές αντιμετωπίστηκαν από την ιρλανδική κυβέρνηση. (The Irish Times)

## [[22 Φεβρουαρίου ]]
*Γερμανία: Συνέρχονται στο Βερολίνο οι Ευρωπαίοι ηγέτες και οι υπουργοί Οικονομικών των χωρών της ΕΕ με κύριο θέμα την αντιμετώπιση της παγκόσμιας οικονομικής κρίσης. Ανάμεσα στα άλλα συμφωνούν στην εποπτεία των διεθνών αγορών και στην ανάγκη να επιβληθούν κυρώσεις εναντίον των χωρών που είναι φορολογικοί παράδεισοιΕλεύθερος Τύπος
*Αίγυπτος: Σε βομβιστική επίθεση στο Κάιρο σκοτώνεται μια Γαλλίδα τουρίστρια και 17 ακόμα άτομα τραυματίζονται. Antenna
*Ιράκ: Επαναλειτουργούν με το νέο όνομα Κεντρικές Φυλακές της Βαγδάτης, οι διαβόητες φυλακές Αμπού Γκράιμπ. (''Washington Post'')
*Βιετνάμ: Εγκαινιάζεται από τον πρωθυπουργό Νγκουγιέν Ταν Ντουνγκ το πρώτο διυλιστήριο πετρελαίου στη χώρα. (AFP μέσω Google News)
*Κίνα: Τουλάχιστον 73 ανθρακωρύχοι χάνουν τη ζωή τους από έκρηξη σε ανθρακωρυχείο στο Γκουζιάο της Σανζί. (Bloomberg)
*Αυστραλία: Ημέρα εθνικού πένθους είναι η σημερινή για τα 209 επιβεβαιωμένα θύματα των δασικών πυρκαγιών που έπληξαν την πολιτεία Βικτώρια. (''Melbourne Herald Sun'')
**Στο μεταξύ, ο αριθμός των νεκρών από τον καύσωνα είναι περισσότεροι από 100 νεκροί στη Μελβούρνη και 200 στη νοτιοανατολική Αυστραλία, με τους πιο μετριοπαθείς υπολογισμούς, σύμφωνα με δημοσίευμα της εφημερίδας «The Age» Εξπρές
*Ινδία: Επιδημία ηπατίτιδας Β πλήττει το κρατίδιο Γκουτζαράτ, με αποτέλεσμα να χάσουν τη ζωή τους 38 άνθρωποι. (CNN)
*Ελλάδα: Για δεύτερη φορά μέσα σε λιγότερο από 3 χρόνια δραπετεύουν με ελικόπτερο από τις Φυλακές Κορυδαλλού οι κακοποιοί Βασίλης Παλαιοκώστας και Αλκέτ Ριζάι.Σκάι
*Απονέμονται τα Βραβεία Όσκαρ. Οκτώ βραβεία κερδίζει η ταινία Slumdog Millionaire, ανάμεσα στα οποία και εκείνο της καλύτερης ταινίας. in.gr

## [[23 Φεβρουαρίου]]
*ΗΠΑ: Στο χαμηλότερο επίπεδο από το 1997 κλείνουν οι χρηματιστηριακοί δείκτες Dow Jones και Standard and Poor’s 500.Τα Νέα
*Ηνωμένο Βασίλειο: Φτάνει στη Βρετανία ο Μπίνιαμ Μοχάμετ, πρώην κρατούμενος στις φυλακές Γκουαντανάμο μετά την απελευθέρωσή του. Ο Μοχάμετ κατηγόρησε την αμερικανική κυβέρνηση για τα βασανιστήρια που υπέστη στη διάρκεια της κράτησής του. Flash.gr
*Ισπανία: Παραιτείται ο υπουργός Δικαιοσύνης, Μαριάνο Φερνάντεθ, μετά τις επικρίσεις που δέχθηκε από την αντιπολίτευση επειδή πήγε για κυνήγι με εξέχοντα δικαστή, καθώς και για την απεργία των δικαστών, που έλαβε χώρα την περασμένη εβδομάδα. Σκάι

## [[24 Φεβρουαρίου]]
*Βόρεια Κορέα: Η χώρα ετοιμάζει την εκτόξευση ενός δορυφόρου, σύμφωνα με ανακοίνωση της Πιονγιάνγκ. Σύμφωνα με αναλυτές, πρόκειται για τη δοκιμή του πυραύλου με το μεγαλύτερο βελληνεκές που διαθέτει.Εξπρές
*Σομαλία: Σφοδρές συγκρούσεις διεξάγονται τις τελευταίες εβδομάδες στη χώρα. Σε επίθεση από ισλαμιστές στην πρωτεύουσα Μογκαντίσου, 13 άνθρωποι σκοτώνονται και δεκάδες τραυματίζονται. Στόχοι της επίθεσης ήταν αστυνομικοί και στρατιώτες της Αφρικανικής Ένωσης. Ελεύθερος Τύπος 
*Αποτυγχάνει η αποστολή του πρώτου δορυφόρου της NΑSA για τη μελέτη των γήινων εκπομπών του διοξειδίου του άνθρακα, που προκαλούν το φαινόμενο του θερμοκηπίου. Το διαστημικό όχημα που μετέφερε τον δορυφόρο δεν κατάφερε να αποκολληθεί από τον πύραυλο που τον μετέφερε και έπεσε στην Ανταρκτική.Πρώτο Θέμα

## [[25 Φεβρουαρίου]]
*Ολλανδία: Εννέα άνθρωποι σκοτώνονται και δεκάδες τραυματίζονται από συντριβή αεροσκάφους Μπόινγκ 737 των τουρκικών αερογραμμών την ώρα που προσπαθούσε να προσγειωθεί. Mega TV
*Μπανγκλαντές: Τουλάχιστον ένας άνθρωπος σκοτώνεται και οκτώ τραυματίζονται από ανταλλαγές πυρών στο αρχηγείο της συνοριοφυλακής ("Τουφέκια του Μπανγκλαντές") στην Ντάκα μετά την ανταρσία στρατιωτών εναντίον των αξιωματικών τους. Πρώτο Θέμα
*Ισραήλ: Για μια νέα στρατιωτική επιχείρηση στη Λωρίδα της Γάζας προειδοποιεί η υπουργός Εξωτερικών του Ισραήλ, Τζίπι Λίβνι. Η Σημερινή
*Λετονία: Σε υποβάθμιση της πιστοληπτικής ικανότητας της βαλτικής χώρας προβαίνει η Standard & Poor’s, γεγονός που αντανακλά τις αυξανόμενες ανησυχίες από τον πρόσφατο δανεισμό της χώρας από το Διεθνές Νομισματικό Ταμείο με το ποσό των 7,5 δισ. ευρώ. Ημερησία

## [[26 Φεβρουαρίου]]
*Μπανγκλαντές: Διασπείρονται πέρα από την πρωτεύουσα Ντάκα οι ανταρσίες των ειδικών δυνάμεων του στρατού, με αποτέλεσμα να παραταχθούν τανκς στους δρόμους. (Reuters)
**Οι στασιαστές παραδίδονται αφού έλαβαν διαβεβαίωση ότι δεν πρόκειται να διωχθούν ποινικά. (BBC)
*Αίγυπτος: Συνομιλίες στο Κάιρο έχουν οι παλαιστινιακές οργανώσεις Χαμάς και Φατάχ. (NYT)
*Λετονία: Ο πρόεδρος Βάλντις Ζάτλερς διορίζει νέο πρωθυπουργό τον πρώην υπουργό Οικονομικών, Βάλντις Ντομπρόβσκις. Η Σημερινή
*Σερβία: Αθωώνεται από το Διεθνές Ποινικό Δικαστήριο της Χάγης για τα εγκλήματα πολέμου στην πρώην Γιουγκοσλαβία ο πρώην πρόεδρος Μίλαν Μιλουτίνοβιτς. Ο Μιλουτίνοβιτς κατηγορήθηκε για εγκλήματα κατά της ανθρωπότητας στον πόλεμο του Κοσόβου, το 1998-1999. Καθημερινή

## [[27 Φεβρουαρίου]]
*ΗΠΑ: Τον τερματισμό των πολεμικών επιχειρήσεων στο Ιράκ ανακοινώνει ο πρόεδρος Μπαράκ Ομπάμα ως τις 31 Αυγούστου του 2010. Καθημερινή
*Μπανγκλαντές: Συλλαμβάνονται από τον στρατό 300 στρατιώτες της ομάδας των "Πυροβόλων του Μπανγκλαντές" για τη στάση που έλαβε χώρα πρόσφατα. Επίσης, ανακαλύπτεται ομαδικός τάφος με τα πτώματα 58 αξιωματικών που σκοτώθηκαν κατά τη διάρκεια της ανταρσίας. (BBC)
*Σουδάν: Τουλάχιστον 50 άνθρωποι σκοτώνονται σε συγκρούσεις ανάμεσα σε παραστρατιωτικούς και στον στρατό του Νοτίου Σουδάν στη Μαλακάλ. (Ελεύθερος Τύπος)
*Απονέμονται τα βραβεία Σεζάρ με την ταινία "Σεραφίν" του Μαρτέν Προβόστ να αποσπά 7 συνολικά βραβεία, ανάμεσα στα οποία και εκείνα της καλύτερης ταινίας και της καλύτερης ηθοποιού, το οποίο κέρδισε η Γιολάντ Μορό. Εξπρές

## [[28 Φεβρουαρίου]]
*Ισραήλ: Εγκαταλείπει τις προσπάθειες για σχηματισμό κυβέρνησης με το Καντίμα ο Μπενιαμίν Νετανιάχου. Flash.gr
*Ζιμπάμπουε: Ο πρόεδρος Ρόμπερτ Μουγκάμπε εορτάζει τα 85α του γενέθλια με πολυτελή τρόπο την ώρα που ο πληθυσμός της χώρας του υποφέρει από τη φτώχεια και τη χολέρα. Ο ίδιος ανακοινώνει ότι οι κατασχέσεις γης που ανήκει σε λευκούς αγρότες θα συνεχιστούν. Τα Νέα
*Μπανγκλαντές: Ανευρίσκεται και νέος ομαδικός τάφος με τα θύματα της πρόσφατης ανταρσίας του στρατού. Ελεύθερος Τύπος

Γεγονοτα 02